૨૩ ડિસેમ્બર, ૨૦૧૭ના રોજ અમદાવાદ સ્થિત નવજીવન ટ્રસ્ટ પરિસરમાં આવેલ જિતેન્દ્ર દેસાઈ મેમોરિયલ હોલમાં જાણીતા લેખિકા અને ગુજરાત યુનિવર્સિટીનાં અંગ્રેજી વિભાગનાં ભૂતપૂર્વ અધ્યક્ષ અને ‘નવગુજરાત સમય’નાં કટાર લેખિકા ડૉ. રંજના હરીશ દ્વારા લિખિત પુસ્તક અપરાજિતાનું લોકાર્પણ યોજાયું હતું. આ પુસ્તકમાં શ્રીમતી રંજના હરીશે ‘નવગુજરાત સમય’માં ‘અંતરમનની આરસી’ નામની કૉલમમાં લખેલા નારીવાદી લેખોનો સંગ્રહ છે. પુસ્તકની સમીક્ષા કરતા પંડિત દીનદયાળ પેટ્રોલિયમ યુનિવર્સિટીનાં સ્કૂલ ઑફ લિબરલ સ્ટડીઝના ડાયરેક્ટર ડૉ. નિગમ દવેએ જણાવ્યું હતું કે, આ પુસ્તકનાં નામ જેવું જ આમાં જે મહિલાઓ વિશે વાત કરાઈ છે. તેમનું જીવન છે. આ બધી જ સ્ત્રીઓ અપરાજિતા છે. પુસ્તકમાં સિમોન દીબુવા, માયા એન્જેલો, અગાથા કિસ્ટી, વિની મડેલાથી માડી મહાશ્ર્વેતાદેવીની વાતો છે. આ પ્રસંગે ‘નવગુજરાત સમય’ના તંત્રી અજય ઉમટ, નવજીવનના મેનેજિંગ ટ્રસ્ટી વિવેક દેસાઈ નવગુજરાત સમયનાં આસિસ્ટંટ એડિટર બેલા ઠાકર, પુસ્તકનાં સંપાદક પ્રફુલ છાપિયા, જાણીતા આર્કટિક અને લેખિકા એસ્થર ડેવિડ સહિતનાં મહાનુભાવોએ હાજરી આપી હતી.